**OBAVIJEST I UPUTE KANDIDATIMA**

**PRIJAVLJENIM NA OGLAS ZA PRIJAM U SLUŽBU**

Na Hrvatskom zavodu za zapošljavanje Ispostava Rijeka, objavljen je Oglas za prijam u službu na određeno vrijeme duže odsutnog službenika na radnom mjestu **STRUČNI SURADNIK ZA OPĆINSKE PRIHODE - 1 izvršitelj / izvršiteljica**

Izrazi koji se koriste u ovoj obavijesti za osobe u muškom rodu uporabljeni su neutralno i odnose se na muške i ženske osobe.

**Opis poslova radnog mjesta;**

1. **STRUČNI SURADNIK ZA OPĆINSKE PRIHODE**

|  |
| --- |
| **Poslovi radnog mjesta** |
|  |
| ***Opis poslova radnog mjesta:*** |

* vodi i ažurira postojeću bazu podataka obveznika,
* priprema podatke o visini komunalne naknade obveznika
* ispostavlja izlazne račune za najam stanova i zakup poslovnih prostora u vlasništvu Općine,
* zadužuje i prati naplatu prihoda komunalne naknade, grobne naknade, komunalnog doprinosa, najma stanova i zakupa poslovnih prostora u vlasništvu Općine,
* izdaje račune za ostale prihode proračuna Općine, temeljem zaključenih ugovora,
* zatvara protokol svih prihoda i primitaka za proračun Općine,
* vrši usklađenje stanja izlaznih računa, rješava opomene te vodi korespondenciju s dužnicima u vezi s dugovanjima i potraživanjima, uz usklađenje potraživanja i obveza slanjem IOS-a tijekom godine, a obvezno u posljednjem kvartalu fiskalne godine, kao jednog od preduvjeta vjerodostojnog popisa imovine i obveza temeljem potvrde otvorenih stavaka potraživanja i obveza,
* izdaje odgovarajuća uvjerenja, kao i potvrde o isplatama na temelju evidencija koje vodi
* daje naloge za knjiženje računovodstvene dokumentacije, izrađuje izvještaje o financijskom stanju, stanju računa obveznika i naplati prihoda komunalne naknade, grobne naknade, komunalnog doprinosa, najma i zakupa,
* prikuplja podatke o obveznicima lokalnih poreza i javnih davanja koja su prihod Proračuna Općine,
* utvrđuje nove obveznike komunalne naknade,
* svakodnevno i kontinuirano prati naplatu i pretražuje financijske kartice dužnika, te je odgovoran za pravovremeno pokretanje ovrhe za sva nenaplaćena potraživanja,
* predlaže provođenje mjera radi poboljšanja stanja naplate, obavlja usmene kontakte s dužnicima, sastavlja i šalje opomene,
* daje prijedlog i priprema dokumentaciju za utuživa nje dužnika i postupcima prisilne naplate prihoda od najma stanova i zakupa poslovnih prostora u vlasništvu Općine,
* vrši obračun zakonske zatezne kamate, rješava prigovore po obračunatim kamatama, te provodi odgovarajuća knjiženja,
* sudjeluje u pripremi izrade rješenje za prisilnu naplatu pravnim, fizičkim osobama i građanima za dospjela nenaplaćena potraživanja za sve vrste općinskih prihoda,
* otvara i vodi knjigovodstvo sumnjivih i spornih potraživanja koje zatvara dovršetkom ovrhe,
* vodi evidenciju i prati tijek naplate potraživanja po pokrenutim postupcima prisilne naplate,
* izdaje odgovarajuća uvjerenja i potvrde o stvarima o kojima vodi evidenciju,
* vodi evidenciju zaduženja ključeva,
* utvrđuje potrošnju energenata za poslovne prostore
* odgovoran je za praćenje i primjenu zakona i drugih propisa iz djelokruga svog rada,
* obavlja i druge poslove po nalogu nadređenog službenika i pročelnika.

**Podaci o plaći**

Sukladno odredbama Zakona o plaćama u lokalnoj i područnoj (regionalnoj) samoupravi („Narodne novine“ broj 28/10, 10/23) plaću službenika u jedinica lokalne i područne (regionalne) samouprave čini umnožak koeficijenta složenosti poslova radnog mjesta i osnovice za obračun plaće uvećan za 0,5% za svaku navršenu godinu radnog staža.

Odlukom o određivanju koeficijentima za obračun bruto plaće službenika i namještenika u Jedinstvenom upravnom odjelu Općine Jelenje („Službene novine Općine Jelenje“ broj 51/22, 59/23) za radno mjesto Stručni suradnik za općinske prihode utvrđen je koeficijent 1,390.

Osnovica za obračun plaće službenika utvrđena je Odlukom o osnovici za obračun plaće službenika i namještenika u Jedinstvenom upravnom odjelu Općine Jelenje („Službene novine Općine Jelenje“ broj 62/23) u visini od 947,18 EUR bruto.

**Način obavljanja prethodne provjere znanja i sposobnosti kandidata**

Za kandidate prijavljene na natječaj koji su podnijeli pravodobnu i urednu prijavu te ispunjavaju formalne uvjete natječaja provest će se prethodna provjera znanja i sposobnosti koja obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Smatra se da je kandidat, koji nije pristupio prethodnoj provjeri znanja i sposobnosti, povukao prijavu na natječaj.

Intervju će biti proveden samo s kandidatima koji su ostvarili najmanje 50% bodova na provedenom pisanom testiranju.

Postupak testiranja i intervjua provest će Povjerenstvo za provedbu Natječaj. O rezultatima testiranja i vremenu održavanja intervjua kandidati će biti obaviješteni.

Povjerenstvo kroz razgovor sa kandidatima prilikom intervjua utvrđuje interese, profesionalne ciljeve i motivaciju kandidata za rad na navedenom radnom mjestu.

Nakon provedenoga testiranja i razgovora (intervjua), Povjerenstvo za provedbu natječaja utvrđuje rang – listu kandidata prema ukupnom broju ostvarenih bodova

Područja testiranja:
1. Opći dio
2. Posebni dio

**I. Pravni i drugi izvori za pripremanje kandidata za testiranje**

1. **Opći dio**
1.1. Ustav Republike Hrvatske (Narodne novine, 56/90, 135/97, 8/98, 113/00, 124/00,

28/01, 41/01, 55/01, 76/10, 85/10, 5/14),
1.2. Zakon o lokalnoj i područnoj (regionalnoj) samoupravi ("Narodne novine" broj 33/01,

 60/01, 129/05, 109/07, 125/08, 36/09, 150/11, 144/12, 19/13, 137/15 123/17,

 98/19,144/20)

* 1. Zakon o općem upravnom postupku (Narodne novine, 47/09, 110/21)
1. **Posebni dio**

2.1.1. Zakon o proračunu („Narodne novine“ broj 144/21)

* + 1. Pravilnik o proračunskim klasifikacijama (Narodne novine br. 26/10, 120/13, 1/20)​

2.1.3.Zakon o financiranju jedinica lokalne i područne (regionalne) samouprave(Narodne novine br. 127/17, 138/20, 151/22, 114/23)​

 2.1.4. Zakon o komunalnom gospodarstvu (Narodne novine, 68/18, 110/18, 32/20)

* + 1. Odluka o komunalnoj naknadi na području općine Jelenje (Službene novine Općine Jelenje br. 24/19)

 2.1.6. Zakon o vodama (Narodne novine br. 66/19, 84/21, 47/23)

2.1.7. Zakon o financiranju vodnoga gospodarstva (Narodne novine br. 153/09,

 90/11, 56/13, 154/15, 120/16, 127/17, 66/19)

**II. Pravila testiranja**

- Po dolasku na provjeru znanja, od kandidata će biti zatraženo predočenje odgovarajuće

 identifikacijske isprave radi utvrđivanja identiteta.
- Po utvrđivanju identiteta i svojstva kandidata, kandidatima će biti podijeljena pitanja.
- Za vrijeme provjere znanja i sposobnosti nije dopušteno:
- koristiti se bilo kakvom literaturom odnosno bilješkama;
- koristiti mobitel ili druga komunikacijska sredstva
- napuštati prostoriju u kojoj se provjera odvija
- razgovarati s ostalim kandidatima niti na bilo koji drugi način remetiti koncentraciju kandidata.

Ukoliko pojedini kandidat prekrši naprijed navedena pravila biti će udaljen s provjere znanja, a njegov/njezin rezultat Povjerenstvo neće priznati niti ocjenjivati.